cyanic-selkie/wikianc huggingface dataset:
Fleetwood Mac
Danning og dei første åra (1967–71)
Kort tid etter utgjevinga av det andre albumet, tok Fleetwood Mac inn ein gitarist til, Danny Kirwan, som då berre var 18 år gammal. Han hadde tidlegare spelt i trioen Boilerhouse frå Sør-London i lag med Trevor Stevens på bass og Dave Terrey på trommer. Green og Fleetwood hadde sett Boilerhouse øve i ein kjellar og Green vart så imponert at han inviterte bandet med som oppvarmingsband for Fleetwood Mac. Green ønskte at Boilerhouse skulle verte eit profesjonelt band, men Stevens og Terrey var ikkje klar for dette på den tida, så Green sette inn ei annonse i Melody Maker der han søkte om ein ny rytmeseksjon for bandet. Det kom over 300 svar, men då Green og Fleetwood heldt prøvespelingar i Nag's Head i Battersea (der Mike Vernon sin Blue Horizon-klubb var), fann ikkje Green, som var vanskeleg å gjere til lags, nokon som kunne erstatta paret, så han inviterte i staden Kirwan med i Fleetwood Mac som den tredje gitaristen deira.
Green var frustrert over at Jeremy Spencer ikkje ønskte å bidra på songane til Green. Kirwan var ein moden og sjølvlært gitarist med ein særeigen vibrato og stil som la til ein ny dimensjon til det allereie komplette bandet. Med Kirwan gav bandet ut den første singelen deira som nådde toppen av singellistene i Europa, «Albatross». På denne tida gav dei ut det andre albumet sitt i Amerika, English Rose, som inneheldt halve Mr. Wonderful, nye songar frå Kirwan, og det tredje europeiske albumet kalla The Pious Bird of Good Omen, som var ei samling av singlar, B-sider og eit utval av songar bandet hadde gjort med Eddie Boyd.
Då bandet drog til USA i januar 1969 spelte dei inn mange songar i Chess Records Studio, som vart lagt ned kort tid etter, med somme blueslegender frå Chicago, som Willie Dixon, Buddy Guy og Otis Spann. Desse vart dei siste blues-innspelingane til Fleetwood Mac. I lag med ei stilendring endra bandet òg plateselskap. Fram til no hadde dei vore på Blue Horizon. Med Kirwan i bandet var dei musikalske mogelegheitene for mange til at dei kunne halde seg på eit selskap som berre gav ut blues. Bandet signerte kontrakt med Immediate Records og gav ut «Man of the World», som vart ein hit i Storbritannia og Europa. For B-sida fronta Spencer Fleetwood Mac som «Earl Vince and the Valiants» og spelte inn «Somebody's Gonna Get Their Head Kicked In Tonite», og synte ei meir rå rock 'n' roll-side av bandet. Immediate Records var i dårleg form og bandet leita etter ein ny platekontrakt. Sjølv om The Beatles ønskte bandet på Apple Records (Mick Fleetwood og George Harrison var svogerar), valde manageren til bandet, Clifford Davis å gå for Warner Bros. Records (via Reprise Records, eit selskap starta av Frank Sinatra), der dei skulle vere resten av karrieren.
Det første albumet til Fleetwood Mac for Reprise kom ut i september 1969 og heitte Then Play On. Det første trykket av den amerikanske utgåva av albumet var den same som den britiske utgåva, men vart så endra for å få med songen «Oh Well», som vart spelt på konsertane til bandet frå han vart gjeven ut og fram til 1997, og igjen frå 2009. Then Play On, som var det første rockealbumet til bandet, inneheldt berre songar av Kirwan og Green. Jeremy Spencer spelte samstundes inn eit soloalbum (akkompagnert av resten av bandet) som berre bestod av 50-tals rock and roll-songar.
I juli 1969 opna Fleetwood Mac for Ten Years After ved Schaefer Music Festival i Wollman Rink i New York City. Dei kom attende til festivalen i 1970.
Fleetwood Mac var særs populære i Europa på denne tida. Men helsa til Peter Green var skrantande. Han hadde teke LSD i München, som kan ha medverka til at han etter kvart byrja å utvikle schizofreni. Den tyske forfattaren og filmskaparen Rainer Langhans nemnde i sjølvbiografien sin at han og Uschi Obermaier møtte Peter Green i München, der dei inviterte han inn i sitt «High-Fish-Commune». Dei var eigentleg ikkje interesserte i Peter Green. Dei ønskte berre å kome i kontakt med Mick Taylor: Langhans og Obermaier ønskte å organisere ein «Bayersk Woodstock». Dei ønskte Jimi Hendrix og The Rolling Stones som høgdepunkt på ein friluftsfestival i Bayern. Dei trengde Green for å kome i kontakt med The Rolling Stones via Mick Taylor.
Den siste hitten til Green med Fleetwood Mac var «The Green Manalishi (With the Two-Prong Crown)» (først spelt inn ved Boston Tea Party i februar 1970 og seinare spelt inn av Judas Priest). Denne innspeligna vart gjeven ut samstundes som den mentale helsa til Green stadig vart verre, og han ønskte å gje alle pengane bandet hadde tent til veldedige føremål. Dei andre bandmedlemmane var ikkje samde, og Green valde å slutte i bandet. Den siste konserten hans med Fleetwood Mac var den 20. mai 1970. Under denne konserten gjekk bandet over tida dei hadde fått, og straumen vart slått av, sjølv om Mick Fleetwood heldt fram å spele på trommene. Somme av innspelingane ved Boston Tea Party (5-7. februar 1970) vart sidan gjevne ut i 1980-åra som Live in Boston, med ein meir komplett, remastra samling på tre plater av Snapper Music seint i 1990-åra.
Overgangsperioden (1970–74)
Kirwan og Spencer fekk oppgåva med å fylle rommet etter Green på konsertane og studioopptaka deira. I september 1970 gav Fleetwood Mac ut Kiln House. Songane til Kirwan flytta bandet i retning mot rock. Samstundes fokuserte bidraga til Spencer på å gjenskape den countryaktige «Sun Sound» frå seint i 1950-åra. Christine Perfect, som hadde trekt seg attende frå musikkindustrien etter eit mislukka soloalbum, medverka på Kiln House med korvokal, og teikna plateomslaget. Sidan Fleetwood Mac utvikla seg i ei ny retning, vart Perfect invitert med i bandet. Dei gav òg ut ein singel på den tida, «Dragonfly» med B-sida «The Purple Dancer» i Storbritannia og somme europeiske land. Trass i god omtale i musikkpressa, selde singelen dårleg og B-sida har berre blitt gjeve ut ein gong sidan då, på tysk samleplate på Reprise.
Christine Perfect, som var gift med bassisten John McVie, var første gongen med bandet som Christine McVie ved Bristol University i mai 1969, samstundes som ho slutta i Chicken Shack. Ho hadde suksess med Etta James-klassikaren «I'd Rather Go Blind», og vart to gonger kåra til årets kvinnelege artist i England. Christine McVie spelte den førte konserten sin som offisielt medlem av bandet den 6. august 1970 i New Orleans. CBS Records, som no eigde Blue Horizon (utanom i USA og Canada), gav ut eit album med tidlegare ikkje utgjevne songar av den første utgåva av Fleetwood Mac kalla The Original Fleetwood Mac. Albumet var relativt suksessrikt og bandet heldt seg populært.
På ein turné i februar 1971 sa Jeremy Spencer at han berre skulle ut for å «kjøpe eit blad», men kom aldri att. Etter fleire dagar med omfattande leiting, fann dei ut at Spencer hadde blitt med ei religiøs gruppe kalla Children of God. Dei forplikta seg til å spele resten av konsertane på turneen, og overtydde Peter Green om å vere med på resten av turneen. Han tok med seg venen sin, Nigel Watson, som spelte congatrommer (25 år seinare danna dei Peter Green Splinter Group i lag). Green kom berre attende til Fleetwood Mac for ei lita stund, så bandet valde å leite etter ein ny gitarist.
Sommaren 1971 hadde bandet prøvespelingar for ein ny gitarist i heime sin, «Benifold», som dei kjøpte før Kiln House-turneen. Ein ven av bandet, Judy Wong, sa dei måtte sjå på skulevenen hennar, Bob Welch, som på denne tida budde i Paris. Bandet hadde eit par møter med Welch og valde å ta han inn i bandet, utan å faktisk ha høyrt han spele eller høyrt nokre av innspelingane hans.
I september 1971 gav bandet ut Future Games. Sidan Welch kom inn i bandet og Spencer slutta, var albumet annleis alt bandet hadde laga tl då, og det var mange nye tilhengjarar i Amerika som vart meir og meir interesserte i bandet. I Europa gav CBS ut Greatest Hits, som hovudsakleg bestod av songar skrivne av Peter Green, i tillegg til ein song av Spencer og ein av Kirwan.
I 1972, seks månader etter Future Games, gav bandet ut det kritikarroste albumet Bare Trees. Det meste av albumet var skriven av Kirwan, men hadde med Welch sin «Sentimental Lady», som vart ein langt større hit for han fem år seinare, då han spelte inn songen for soloalbumet French Kiss, i lag med Mick Fleetwood og Christine McVie. Albumet inneheld òg «Spare Me a Little of Your Love», ein munter Christine McVie-song som vart fast på konsertane deira fram til midten av 1970-åra.
Bandet gjorde det bra i studio, men turneane deira vart problematiske. Danny Kirwan byrja å få eit alkoholproblem, og vart uvener med Welch og McVie-familien. Det var då han knuste sin Les Paul Custom-gitar før ein konsert, nekta å gå på scenen og kritiserte bandet etterpå, at Fleetwood Mac calte å sparke Kirwan.
Dei neste to og eit halvt åra vart dei mest utfordrande for bandet. Dei tre albuma bandet gav ut i denne perioden vart spelte inn med stadig nye besetningar. I september 1972 fekk bandet inn gitaristen Bob Weston og vokalisten Dave Walker, tidlegare frå Savoy Brown og Idle Race. Bob Weston var kjend som slidegitarist og hadde kjend bandet frå tida han turnerte med Long John Baldry. Fleetwood Mac henta òg inn turnémanageren til Savoy Brown, John Courage. Mick, John, Christine, Welch, Weston og Walker spelte inn Penguin, som kom ut i januar 1973. Etter turneen sparka bandet Walker på grunn av stemma hans og fordi haldninga hans ikkje passa inn med resten av bandet.
Dei gjenverande fem medlemmane heldt fram og spelte inn Mystery to Me seks månader seinare. Albumet inneheld Welch-songen «Hypnotized», som vart mykje spelt på radio og vart ein av dei mest suksessrike songane til bandet i USA til då. Bandet byrja derimot å skrante, mellom anna fordi ekteskapet til McVie-familien var byrja å slå sprekkar. Dei arbeidde tett saman og John McVie byrja å få eit alkoholmisbruk. Under turneen hadde Weston eit forhold til kona til Fleetwood, Jenny Boyd Fleetwood, som var systera til Pattie Boyd Harrison. Fleetwood sparka Weston kort tid etter og turneen vart avbroten. Sidan dei ikkje turnerte selde albumet dårlegare enn føregangaren.
Manageren til bandet, Clifford Davis, som då hevda han eigde rettane til namnet Fleetwood Mac, henta medlemmar frå eit band kalla Legs (som nyleg hadde gjeve ut ein singel med Davis som manager) til å turnere som Fleetwood Mac.
Det falske Fleetwood Mac (1974)
Det falske Fleetwood Mac bestod av Elmer Gantry (vokal, gitar), Kirby Gregory (gitar), Paul Martinez (bass), John Wilkinson (klaverinstrument) og den australskfødde trommeslagaren Craig Collinge (tidlegare frå The Librettos, Procession og Third World War). Fansen vart fortalt at Bob Welch og John McVie hadde slutta i gruppa, og at Mick Fleetwood og Christine McVie skulle kome inn i bandet seinare, etter ein kvil. Medlemmane i det falske Fleetwood Mac hadde visstnok sjølv blitt fortalt at Mick Fleetwood skulle bli med dei seinare og vart forsikra om at det ekte Fleetwood hadde vore med på planlegginga av turneen før dei droppa ut.
Då turneen kom i gang, forstod turnémanageren til Fleetwood Mac, John Courage, etter den første konserten at besetninga som vart nytta var falsk. Courage enda opp med å gøyme utstyret til det ekte Fleetwood Mac, og turneen til det falske bandet vart avkorta, før bandet vart oppløyst. Men søksmålet som følgde sette det ekte Fleetwood Mac ut av spel i nesten eitt år. Saka omhandla kven som faktisk eigde rettane til namnet «Fleetwood Mac». Sjølv om det verka opplagt at bandet var kalla opp etter Fleetwood og McVie, hadde dei signert kontraktar som synte at dei hadde gjeve frå seg rettane til namnet.
Ingen av dei «falske» musikarane var nokosinne offisielt med i det verkelege bandet, sjølv om somme av dei sidan spelte i studio med Danny Kirwan. Gantry og Gregory vart sidan medlemmar av Stretch, som i 1975 fekk ein hit i Storbritannia med «Why Did You Do It», som omhandla soga om det falske Fleetwood Mac. Gantry vart seinare med i The Alan Parsons Project. «Falske Mac»-bassisten Martinez vart sidan bassist for Robert Plant.
Det verkelege Fleetwood Mac igjen (1974)
I månadane då «falske Fleetwood Mac» heldt på, budde Welch i Los Angeles og tok kontakt med advokatar. Welch forstod raskt at bandet vart oversedd av Warner Bros., og at om dei ønskte å endre dette, måtte dei flytte frå England til Los Angeles, noko resten av bandet gjekk med på. Bill Graham skreiv eit brev til Warner Bros. for å overtyde dei om at det «verkelege» Fleetwood Mac faktisk var Fleetwood, Welch og McVie-familien, men sjølv om dette ikkje enda den rettslege striden, klarte bandet å spele inn musikk som Fleetwood Mac igjen. I staden for å få ein ny manager, valde Fleetwood Mac å styre sakene sine sjølv.
I september 1974 signerte Fleetwood Mac ein platekontrakt med Warner Brothers. Kvartetten gav ut albumet Heroes Are Hard to Find i september 1974 og for første gongen i historia hadde bandet berre ein gitarist. Medan dei turnerte, tok dei inn ein andre klaverspelar, Doug Graves, som hadde vore lydteknikar på innspelinga av Heroes Are Hard to Find. Bobby Hunt, som hadde spelt i bandet Head West i lag med Bob Welch attende i 1970 var den originale klaverspelaren. Ingen av desse varg langtidsmedlemmar i bandet, sjølv om Graves førebudde seg på å bli fulltidsmedlem i bandet etter ein amerikansk turné. På den tida sa han:"Eg gleder meg til å bidra til dette allereie store bandet. Eg var lydteknikar på albumet 'Heroes Are Hard to Find' og vart godt kjend med kvart medlem. Det kom som eit sjokk på meg då Mick spurte om eg ville bli med, men eg likar godt å spele live med bandet, og me vil forhåpentlegvis gå i studio med eit nytt album snart."
- Doug Graves
Stor suksess (1975–87)
Då Welch annonserte at han slutta i bandet, byrja Fleetwood å leite etter ein erstattar. Då Fleetwood vitja Sound City Studios i L.A., spelte den faste lydteknikaren der, Keith Olsen, ein song han hadde spelt inn i studio, «Frozen Love», frå albumet Buckingham Nicks (1973). Fleetwood likte songen og vart introdusert for gitaristen i bandet, Lindsey Buckingham, som tilfeldigvis var i Sound City den dagen for å spele inn nokre demoar. Fleetwood spurte han kort tid etter om å bli med i bandet. Buckingham gjekk med på det, men berre om den musikalske partneren og kjærasten, Stephanie «Stevie» Nicks, òg fekk bli med i bandet. Fleetwood gjekk med på dette. Buckingham og Nicks kom med i bandet nyårsaftan 1974 (4 veker etter den førre besetninga var oppløyst).
I 1975 gav den nye besetninga ut albumet Fleetwood Mac. Dette vart det store gjennombrotet for bandet og vart ein stor hit. Det nådde toppen av albumlista i USA og selde over fem millionar eksemplar. Blant hitsinglane på albumet var Christine McVie sine «Over My Head» og «Say You Love Me», og Stevie Nicks sine «Rhiannon» og «Landslide» (i røynda ein hit tjue år seinare på The Dance).
Albumet Rumours kom ut våren 1977, der bandet blottla det kjenslemessige bråket dei gjekk gjennom på den tida. Albumet vart kritikarrost og vann Grammy-prisen for årets album i 1977. Albumet inneheld fleire store hitsinglar, som Buckingham sin «Go Your Own Way», Nicks sin «Dreams» og Christine McVie sine «Don't Stop» og «You Make Loving Fun». Buckingham sin «Second Hand News», Nicks sine «Gold Dust Woman» og «The Chain» (den einaste songen skriven av alle fem bandmedlemmane) vart òg mykje spelte på radio. I 2003 hadde Rumours seld over 19 millionar eksemplar i USA aleine (sertifisert som diamantalbum av RIAA), og i alt 40 millionar eksemplar verda over, noko som er det nest mestseljande albumet gjennom tidene. Fleetwood Mac la ut på turné etter albumet.
Buckingham klarte å overtyde Fleetwood om å la han arbeide meir eksperimentelt på det neste albumet og å arbeide på songar heime, så ta dei med til bandet i studio. Den auka kreative rolla hans på det neste albumet var påverka av new wave. Resultatet av dette var det 20 songar lange dobbeltalbumet Tusk, som kom ut i 1979. Det inneheldt tre hitsinglar, Lindsey Buckingham sin «Tusk» (8. plass i USA), der USC Trojan Marching Band deltok, Christine McVie sin «Think About Me» (20. plass i USA) og Stevie Nicks sin 6,5 minuttar lange «Sara» (7. plass i USA). Sistnemnde vart korta ned til 4,5 minuttar for både singelen og den første CD-utgåva av albumet, men den uredigerte versjonen har sidan vore med på Greatest Hits-samlinga frå 1988 og 2004-utgåva av Tusk, i tillegg til 2002-utgåva av The Very Best of Fleetwood Mac. Den originale gitaristen Peter Green deltok òg på innspelinga av Tusk, men spelinga hans på Christine McVie-songen «Brown Eyes» er ikkje omtalt på plateomslaget.
Tusk er eit av dei mest ambisiøse Fleetwood Mac-albuma, men selde berre fire millionar eksemplar verda over. Dette var i stor kontrast til det enorme salet av Rumours, og plateselskapet kalla prosjektet mislukka, og la hovudsakleg skulda på Buckingham. Fleetwood meinte derimot at det dårlege salet kom av at radiokanalane RKO spelte heile albumet på lufta før det kom ut, slik at folk kunne ta det opp på lydband. I tillegg var Tusk eit dobbeltalbum, som derfor kosta meir enn eit vanleg enkeltalbum.
Bandet la ut på ein enorm, 18 månader lang turné for å marknadsføre Tusk. Dei reiste verda over, inkludert i USA, Australia, New Zealand, Japan, Frankrike, Belgia, Tyskland, Nederland og Storbritannia. I tyskland delte dei plakaten med reggae-superstjerna Bob Marley. Det var på denne verdsturneen bandet spelte inn musikken for albumet Fleetwood Mac Live, som kom ut mot slutten av 1980.
Det neste albumet, Mirage kom ut etter Nicks (Bella Donna) og Buckingham (Law and Order) hadde gjeve ut sine første soloalbum i 1981, og var eit meir konvensjonelt album. Buckingham hadde fått skulda av musikkpressa, bandkollegaene og musikksjefane for det dårlege salet av Tusk. Mirage vart spelt inn i Château d'Hérouville i Frankrike og produsert av Richard Dashut. Albumet var eit forsøk på å gjenskape den enorme suksessen til Rumours. Av hittar på albumet finn ein Christine McVie sin «Hold Me» og «Love In Store» (begge skrivne saman med høvesvis Robbie Patton og Jim Recor), Stevie Nicks sin «Gypsy», og Lindsey Buckingham sin «Oh Diane», som nådde topp 10 i Storbritannia. Buckingham sine «Eyes Of The World» og «Can't Go Back» vart òg mindre hittar.
I motsetnad til Tusk-turneen, vart den neste turneen kort, med berre 18 amerikanske byar. Konserten i Los Angeles vart filma og gjeve ut på video. Mirage selde til dobbel platina i USA.
Etter Mirage tok bandet ein lengre pause, slik at medlemmane kunne konsentrere seg om solokarrieren sine. Stevie Nicks gav ut to soloalbum, (The Wild Heart i 1983 og Rock a Little i 1985), Lindsey Buckingham gav ut Go Insane i 1984, same året som Christine McVie gav ut sitt eige album (med hittane «Got A Hold On Me» og «Love Will Show Us How»). Alle tre hadde suksess, men det vart Nicks som vart mest populær. I denne perioden gjekk Mick Fleetwood konkurs, Nicks vart innlagd på Betty Ford Clinic for dopmisbruk og John McVie fekk eit dop-relatert anfall. Alle problema kom av livsstilen dei hadde starta med den store suksessen dei fekk. Det gjekk rykte om at Fleetwood Mac var oppløyste, men Buckingham sa at han ikkje ønskte at Mirage skulle vere det siste dei gjorde.
Rumours-besetninga av Fleetwood Mac spelte inn eit album til, Tango in the Night, i 1987. Albumet starta som eit soloalbum av Buckingham, før det vart eit gruppeprosjekt. Albumet vart eit av dei bestseljande bandet hadde sidan Rumours, særleg i Storbritannia, der det låg på toppen av albumlista i tre periodar det neste året. Albumet selde tre millionar eksemplar i USA og inneheldt fire hittar: Christine McVie sine «Little Lies» og «Everywhere» (førstnemnde skriven i lag med den nye ektemannen til McVie, Eddy Quintela), Sandy Stewart og Stevie Nicks sin «Seven Wonders» og Lindsey Buckingham sin «Big Love». «Family Man», «Isn't It Midnight» og tittelsporet vart òg gjevne ut som singlar, men med mindre suksess.
Buckingham sluttar (1987–95)
Det var planlagt ein ti veker lang turné, men Buckingham trekte seg ut i siste augneblink. Han prøvde å forklare bandkolleagene sine at han følte kreativiteten hans vart kvelt av dei andre i bandet. Det vart halde eit møte i heimen til Christine McVie den 7. august 1987 som førte til mykje bitterheit og motskuldingar, og ein slåsskamp (i følgje sjølvbiografien til Mick Fleetwood) mellom Buckingham og Nicks. Buckingham slutta i bandet dagen etter. Etter Buckingham gav seg, henta Fleetwood Mac inn to nye gitaristar i bandet, Billy Burnette og Rick Vito. Burnette kom houvdsakleg med fordi han kunne synge og skrive songar, og Vito fordi han var ein dugande sologitarist.
Burnette er son til Dorsey Burnette og nevø av Johnny Burnette, begge frå The Rock and Roll Trio. Han hadde alt arbeidd med Mick Fleetwood i Zoo, med Christine McVie som ein del av solobandet hennar, og spelt på innspelingar av Stevie Nicks, i tillegg til at han hadde akkompagnert Lindsey Buckingham på Saturday Night Live. I tillegg spelte Fleetwood og Christine McVie på albumet hans Try Me i 1985. Vito, som var fan av Peter Green, spelte med mange artistar frå Bonnie Raitt til John Mayall, og hadde arbeidd med John McVie på to Mayall-album.
«Shake the Cage»-turneen i 1987-1988 vart den første for den nye besetninga, og var suksessrik noko til at dei gav ut ein konsertvideo (berre kalla Tango in the Night), filma i Cow Palace i San Francisco i desember 1987.
Med suksessen til albumet Tango in the Night, gav bandet ut Greatest Hits i 1988. Det inneheldt singlar frå tida 1975-1988, og to nye songar: «No Questions Asked» av Nicks, og «As Long as You Follow» av McVie og Quintela, som vart gjeven ut som singel i 1988, men nådde berre ein 43. plass i USA og 66. plass i Storbritannia. Greatest Hits nådde tredjeplassen i Storbritannia og 14. plassen i USA (og har sidan seld over åtte millionar eksemplar der). Samleplata var dedisert til Buckingham av bandet, som dei no hadde blitt vener att med.
Etter Greatest Hits spelte Fleetwood Mac inn Behind the Mask. Med dette albumet gjekk bandet bort frå stilen som Buckingham hadde utvikla under tida si i bandet, og enda opp med ein meir adult contemporary-stil med produsenten Greg Ladanyi. Albumet gav dei berre ein hit, McVie sin «Save Me». Behind the Mask selde berre til gullplate i USA, og nådde 18. plassen på albumlista der, men gjekk rett inn på toppen av den britiske albumlista. Albumet fekk middels kritikk, og vart av somme kritikarar sett på som eit lågmål for bandet utan Lindsey Buckingham (som faktisk hadde vore med som gjest på tittelsporet). Rolling Stone meinte Vito og Burnette var «det beste som nokon gong har skjedd Fleetwood Mac» og britiske Q hylla òg albumet i meldinga si. Turneen som følgde bestod av utselde kosnertar på Wembley Stadium i London og på den siste konserten i Los Angeles, fekk bandet med seg Buckingham på scenen. Dei to kvinnene i bandet, McVie og Nicks, hadde avgjort at denne turneen skulle bli deira siste (far til McVie døydde under turneen) men begge sa dei ønskte å fortsette og spele inn musikk med bandet. I 1991 slutta derimot både Nicks og Rick Vito i Fleetwood Mac.
I 1992 arrangerte Fleetwood sjølv ein fire plater stor boks som omfamna heile den 25 år lange karrieren til bandet, kalla 25 Years – The Chain (ei redigert utgåve på to plater fanst òg). Med i denne samlinga var «Silver Springs», ein Stevie Nicks-songs som vart spelt inn under Rumours-innspelinga, men ikkje teken med her og i staden gjeven ut som B-sida til «Go Your Own Way». Nicks hadde bede om å få nytta songen i 1991 for si eiga samleplate TimeSpace, men Fleetwood hadde nekta henne dette fordi han sjølv planla å nytte songen i denne samlinga. Usemja mellom Nicks og Fleetwood fekk presseomtale, og ein meiner at dette kan ha vore hovudårsaka til at Nicks slutta i bandet i 1991. Plateboksen inneheld òg ein heilt ny song av Stevie Nicks og Rick Vito kalla «Paper Doll», som vart gjeven ut i USA på singel. Det var òg to nye songar av Christine McVie med på albumet, «Heart of Stone» og «Love Shines». Lindsey Buckingham medverka òg med ein ny song, «Make Me a Mask».
Nokre månader etter dette kom Buckingham/Nicks/McVie/McVie/Fleetwood saman etter ein invitasjon frå den amerikanske presidenten Bill Clinton for innviingsballet hans i 1993. Clinton hadde nytta Fleetwood Mac-songen «Don't Stop» som temasong for valkampen sin. Han ønskte at bandet framførte denne songen på ballet, noko bandet var entusiastiske til, utan vidare planar om å sl åseg saman att.
Bandet, utanom Christine McVie, turnerte i 1994, og opna for Crosby, Stills, & Nash, og i 1995 som del av ein konsertpakke i lag med REO Speedwagon og Pat Benatar. Under turneen framførte bandet klassiske Fleetwood Mac-songar frå tida 1967–1974. I 1995, på ein konsert i Tokyo, møtte bandet det tidlegare medlemmet Jeremy Spencer, som spelte eit par songar i lag med dei på scenen.
Den 10. oktober 1995 gav Fleetwood Mac ut det mislukka Time. Sjølv om det nådde topp 60 i Storbritannia, gjekk det ikkje inn på salslista i USA i det heile. Kort tid etter albumet kom ut, fortalte Christine McVie bandet at dette albumet vart hennar siste. Bramlett og Burnette danna så ein countryduo, Bekka & Billy.
Oppløysing (1995–97)
Berre veker etter at Fleetwood Mac vart oppløyst, annonserte Mick Fleetwood at han arbeidde med Lindsey Buckingham igjen. John McVie vart kort tid etter med, og seinare òg Christine McVie. Stevie Nicks arbeidde òg med Lindsey Buckingham for å lage ein song til ein film.
I mai 1996 spelte Mick Fleetwood, John McVie, Christine McVie og Stevie Nicks i lag på ein privat fest i Louisville i Kentucky før Kentucky Derby (med Steve Winwood som erstattar for Lindsey Buckingham). Ei veke seinare kom filmmusikken til filmen Twister, med ein Stevie Nicks-Lindsey Buckingham-duett kalla «Twisted», med Mick Fleetwood på trommer. Dette førte til ein full attforeining av Rumours-besetninga då bandet offisielt kom saman att i mars 1997.
Buckingham og Nicks kjem attende og Christine McVie sluttar (1997–2007)
Det nye Fleetwood Mac spelte ein konsert på ein Warner Bros.-scene i Burbank i California den 22. mai, og frå denne konserten kom konsertalbumet The Dance i 1997, som førte Fleetwood Mac attende til toppen av den amerikanske albumlista for første gongen på 15 år. Albumet gjorde igjen Fleetwood Mac til kommersielle superstjerner, og hadde ikkje hatt slik suksess sidan Tango in the Night. Albumet selde minst fem millionar eksemplar i USA. Ein suksessrik arena-turné følgde MTV-premieren av The Dance, som heldt Fleetwood Mac saman gjennom det meste av 1997, som var 20-årsjubileet for Rumours. Med i bandet var Neale Heywood på gitar, Brett Tuggle på klaverinstrument, Lenny Castro på perkusjon og Sharon Celani og Mindy Stein på korvokal. Dette vart siste konserten med denne klassiske besetninga med Christine McVie for 16 år.
I 1998 vart Fleetwood Mac (Mick Fleetwood, John McVie, Christine McVie, Stevie Nicks, Lindsey Buckingham, Peter Green, Jeremy Spencer og Danny Kirwan) innlemma i Rock and Roll Hall of Fame. «Rumours»-versjonen av bandet spelte under seremonien og sidan på Grammy-showet det same året. Peter Green var til stades under seremonien, men spelte ikkje med dei tidlegare kolleagene sine, og spelte i staden songen sin «Black Magic Woman» i lag med Santana, som vart innlemma i æresgalleri same kvelden. Fleetwood Mac fekk òg den britiske prisen «Outstanding Contribution to Music» ved BRIT Awards same året.
I 1998 slutta Christine McVie i bandet. Buckingham og Nicks song då all solovokal på albumet Say You Will frå 2003, men Christine song noko korvokal og spelte klaverinstrument. Albumet debuterte på tredjeplassen på Billboard 200-lista (sjetteplassen i Storbritannia) og inneheldt hittane «Peacekeeper» og tittelsporet, og bandet la ut på ein suksessrik turné, som varte til 2004.
Kring 2004-2005 var der rykte om ei samling av den tidlege besetninga av Fleetwood Mac, med Peter Green og Jeremy Spencer, men dei to gitaristane ønskte ikkje dette.
Nyare år og Christine McVie attende (2008 til i dag)
Den 14. mars 2008 rapporterte Associated Press at Sheryl Crow sa ho skulle arbeide med Fleetwood Mac i 2009. Crow og Stevie Nicks samarbeidde ein stor del tidlegare og ho sa at Nicks hadde vore ein stor lærar og inspirasjon for henne. Seinare sa Buckingham at samarbeidet mellom bandet og Crow, hadde mista moment.
I 2009 la bandet ut på verdsturné, utan Christine McVie i besetninga, og i oktober 2009 kom The Very Best of Fleetwood Mac ut på ny som eit utvida dobbeltalbum. Den 1. november 2009 vart dokumentarfilmen Fleetwood Mac: Don't Stop send i Storbritannia på BBC One, med nye intervju av dei fire noverande bandmedlemmane.
3. mai 2011 sende Fox Network ein episode av Glee kalla «Rumours» med seks songar frå albumet frå 1977. Showet utløyste ny interesse for bandet og albumet gjekk inn på Billboard 200 på ein 11. plass. Same veka kom det nye soloalbumet til Stevie Nicks, In Your Dreams og nådde sjetteplassen.
Bandet la ut på turné i 2013 og spelte i 34 byar. Bandet framførte to nye songar («Sad Angel» og «Without You»).
Bandet gav ut det første nye studiomateriale på 10 år med Extended Play, den 30. april 2013. EPen debuterte og nådde 48. plassen i USA og inneheldt singelen «Sad Angel».
Den 25. og 27. september 2013 i O2 i London, vart Christine McVie med bandet på scenen for «Don't Stop».
Den 27. oktober 2013 vart det annonsert at John McVie hadde fått kreft, og konsertane på New Zealand og i Australia vart avlyste.
Den 11. januar 2014 annonserte Mick Fleetwood at Christine McVie var på veg attende til Fleetwood Mac.
I mai 2014 annonserte Fleetwood Mac at dei arbeidde på eit nytt album. Hausten 2014 la bandet ut på ein turné i Nord-Amerika. Ein britisk turné i mai-juni 2015 vart utseld på berre få minuttar den 14. november 2014.
Slaget ved Jumonville Glen
Slaget ved Jumonville Glen, òg kjend som Jumonville-saka, var det første slaget i den franske og indianske krigen, utkjempa 28. mai 1754 nær dagens Uniontown i Pennsylvania. George Washington hadde vorte send til Ohio Country, eit område som både britiske og franske kolonistar kjempa om, som ein britisk utsending i desember 1753, for å fortelje franskmennene, som bygde fort i området, om å forlate området. Dei franske offiserane sa høfleg i frå til Washington at dei ikkje var nøydde til gjere som han sa og at dei meinte å verte verande, sidan brevet ikkje hadde vorte adressert til generalen eller guvernøren deira som var ansvarleg. Washington reiste attende til Virginia og informerte guvernør Robert Dinwiddie om at franskmennene nekta å forlate området. Guvernøren samla førti mann under kaptein William Trent i mars 1754 og sende dei til området der elvane Allegheny og Monongahela renn saman, for å byggje eit fort. Franskmennene sende tusen mann for å drive bort britane og byggje ferdig fortet dei hadde starta på. Fortet fekk namnet Fort Duquesne. Mot slutten av april 1754, reiste Washington med 120 militssoldatar attende til Ohiodalen. Claude-Pierre Pécaudy de Contrecoeur sende Joseph Coulon de Jumonville med 30 mann for å stadfeste at Washington hadde invadert fransk territorium. Jumonville og mennene hans forlet Fort Duquesne den 23. mai. Morgonen den 28. mai gjekk Washington til åtak mot dei sovande soldatane med bajonettar, for å ikkje vekke dei. Britane tok livet av 10 soldatar og fanga 21. Jumonville, som var skadd, vart drepen medan han las opp eit krav til Washington. Denne treffinga var starten på striden som etter kvart utvikla seg til sjuårskrigen i 1756.
Referansar
''
1193 Africa
1193 Africa er ein hovudbelteasteroide og går i bane innanfor asteroidefamilien Eunomia. Han blei oppdaga den 24. april 1931 av Cyril V. Jackson ifrå Union Observatory i Johannesburg.
Daniel Mojsov
Daniel Mojsov (makedonsk Дaниeл Mojсoв) er ein makedonsk fotballspelar som frå 15. juli spelar frå.
Karriere
Etter å ha starta karrieren med FK Tikveš, spelte han med FK Makedonija Gjorče Petrov og FK Vardar i Den makedonske Eliteserien før han drog til FK Vojvodina.
Vardar
Året etter, i 2009-2010 hadde FK Makedonija store vanskar og vart kasta ut av ligaen. Trass i vanskane synte Daniel Mojsov seg framleis i toppform og i vinterpausen ønskte den serbiske klubben FK Vojvodina å hente han. Men på grunn av byråkratiske problem måtte Mojsov vente til sommaren før han kunne dra til den nye klubben. I mellomtida vart han verande heimlandet og spelte resten av sesongen for FK Vardar.
Vojvodina
Sommaren 2010 drog Mojsov til FK Vojvodina. Her spelte mellom anna òg landslagskollegaen Mario Gjurovski. I den første sesongen, 2010-2011, spelte han 21 kampar i den serbiske SuperLiga og vart igjen ei viktig brikke i forsvarsrekkja. Vojvodina tok ein tredjeplass i serien og nådde cupfinalen i den serbiske cupen der Mojsov scora det einaste målet til laget. Eit anna mål av Mojsov i same kampen vart annulert. Cupfinalen vart avbroten etter 82 minuttar (resultatet var då 2-1 til Partizan) då Vojvodina nekta å halde fram å spele og dei forlet banen i protest mot fleire dommaravgjerslar under kampen. Som følgje av dette var Partizan gjeve sigeren 3-0.
Mot slutten av sesongen vart Daniel Mojsov tekne ut på årets lag for SuperLiga i lag med den montenegrinske spelaren Stefan Savić på Partizan (i dag i Fiorentina) som dei to beste midtstopparane. Sommaren 2011 var Mojsov ein av dei mest ettertrakta spelarane frå serbisk SuperLiga med stor interesse frå både heimlege og utanlandske klubbar, men etter mange overgangsspekulasjonar vart Mojsov verande i Vojvodina for sesongen 2011-2012.
Brann
I mai 2013 vart det kjent at Mojsov skreiv under ein toårskontrakt med. Han byrjar i Brann 15. juli og erstattar Zsolt Korcsmár som samstundes forlet klubben.
Landslag
Daniel Mojsov spelte på U21-landslaget til Makedonia då han debuterte for som innbyttar i ein venskapskamp mot  den 19. november 2008. Sidan den gong har Mojsov spelt fast på landslaget.
Jungo Kono
Han spela for klubbane Sanfrecce Hiroshima, Yokohama FC, Mito HollyHock og Tokushima Vortis.
Loppa
Loppa (nordsamisk Láhppi) er ei øy i Loppa kommune, vest i Finnmark-området i Troms og Finnmark fylke, på 70. breiddegrad nord. Øya ligg i vest i kommunen, ved Lopphavet, vest for øya Silda. Loppa har eit areal på 12 km², og det høgaste punktet på øya er Rektind på 289 moh.
Øya Loppa var tidlegare senter i kommunen og eit viktig fiskevær. Sør på øya ligg Loppa kyrkje frå 1953. I dag er det berre nokre få fastbuande att på øya.
Zákynthos
Zákynthos (gresk Ζάκυνθος, italiensk Zante) er den tredje største øya i Dei joniske øyane i Hellas med eit areal på 410 km² og ei kystlengd på 123 km. Zákynthos var tidlegare eit prefektur, men er frå 2011 ei periferieining i periferien Dei joniske øyane. Zákynthos er den einaste kommunen i periferieininga. Til kommunen høyrer òg den vesle øygruppa Strofádes i sør.
Gråskimmel
Gråskimmel (Botryotinia cinerea) er ein type muggsopp som finst overalt der det vert dyrka frukt og grønt. Han gjer gjerne skade ved å gå til åtak på røter eller frukter. Men gråskimmel blir òg brukt til å dyrka fram eigne smakar i vin og ost.
Zákynthos
Øya er kalla opp etter Zakynthos, son til ein legendarisk høvding kalla Dardanos. Namnet, som liknande namn som endar på -nthos, har førmykensk eller pelasgisk opphav. Zákynthos har ein blømande turistindustri og er eit av dei store turistmåla i Hellas.
Gråskimmel
Vin
I fuktig vêr over lengre tid kan gråskimmel infisera røtene til vinrankene slik at dei ikkje gjev druer. Men dersom den våte tida blir følgd av tørrare vêr kan ein få til sokalla «edel rote», Edelfäule på tysk, som gjer vinen søtare.
Zákynthos
Zákynthos har eit variert terreng med frodige sletter i søraust og fjelllendt terreng med bratte klipper langs kysten i vest. Det milde middelhavsklimaet og nok regn om vinteren har gjeve øya ein tett vegetasjon. Av jordbruksprodukt som vert dyrka her finn ein oliven, korintar, druer og sitrusfrukter. Den mest kjende personen frå Zákynthos er diktaren Dionysios Solomos, ein av dei store diktarane i moderne gresk historie som skreiv nasjonalsongen til Hellas på 1800-talet.
Gråskimmel
Vin
I dette tilfellet går Botryotinia cinerea til åtake på druene og lagar hol i skalet. Deretter fordampar noko av væska i druene, og dei vert dermed søtare og sterkare på smak. Vinen ein lager av desse druene kan brukast som dessertvin.
Hatvik-Venjaneset
Hatvik-Venjaneset (fram til 1979 Hatvik-Fusa) er eit ferjesamband over Bjørnafjorden på fylkesveg 552 mellom Os og Fusa. FosenNamsos Sjø driv i dag sambandet med ferja MF «Fosen», med opptil to avgangar i timen. Overfarten tar om lag 13-15 minuttar.
Gråskimmel
Frukt og grønt
Muggsoppen dukkar gjerne opp i lager på til dømes kål. På jordbærplantasjane er det gråskimmel som gjer mest skade.
Hatvik-Venjaneset
Historie
Då vegen sørover frå Fusa til Mundheim stod ferdig i 1937, vart det aktuelt å opne ei ferjerute mellom Hatvik i Os og Eikelandsosen i Fusa. Det Midthordlandske Dampskipsselskap leigde inn kutteren «Gå På I», som kunne ta 2-3 bilar, og som starta i ruta sommaren 1937. Behovet for ein større båt var stort og alt i oktober 1937 vart motorkuttaren «Svindland» sett inn i ruta. Denne var større enn «Gå På I» og kunne ta to bussar på tvers på framdekket. Truleg gjekk «Svindland» i ruta fram til andre verdskrigen braut ut i 1940. Tyskarane nytta Hatvik som marinebase under krigen og det var derfor ingen ferjetrafikk her i desse åra.
Zákynthos
Hamna på Zákynthos har ferjesamband til Kyllíni på fastlandet. Ei anna båtrute går frå landsbyen Skinári til Argostóli på øya Kefaloniá.
Hatvik-Venjaneset
Historie
Sommaren 1949 tok MF «Fusa» over ruta og gjekk her fram til 1956, då MF «Rosendal» gjekk inn i ruta. I 1962, då HSD tok over ruta, og fram til 1969 tok derimot MF «Fusa» over sambandet att. Ei ny ferje, MF «Fusa», vart bygt i 1969 og sett inn i ruta. Denne ferja gjekk i ruta i 18 år, fram til 1987, men i 1979 vart det bygt nytt ferjeleie ved Venjaneset. Ruta vart då langt kortare.
Zákynthos
Historie
Zákynthos har vore busett sidan steinalderen.
Den kjende antikke greske diktaren og forfattaren Homer var den første til å nemne øya i meisterverka sine Iliaden og Odysseen, og fortalde at dei første innbyggjarane på ho var sonen til Kong Dardanos av Troja, som heitte Zakynthos, og mennene hans, og at dei først kom til øy omkring år 1500-1600 fvt. Øya vart så erobra av kong Arkeisios av Kefaloniá. Den kjende Odyssevs frå Ithaka var den neste kongen til å erobre øya. Seinare vart det signert ein avtale som gjorde Zákynthos til eit sjølvstendig demokrati, det første som vart oppretta i den hellnistiske perioden, og som varte i meir enn 650 år.
Zákynthos var i lag med resten av Dei joniske øyane i fleire hundre år styrt av Venezia og andre italienske fyrstedøme. Italienarane verna øya mot osmansk okkupasjon, og oppretta i staden eit føydalt oligarki. Øya vart kraftig påverka av italiensk kultur og språk. Dei rike innbyggjarane på øya pla å sende sønene sine til Italia for å utdannast.
Under napoleonskrigane vart øya okkupert i forskjellige periodar av Frankrike, Russland, Det osmanske riket og til slutt Storbritannia, som styrte øya fram til 1864 då ho vart avstått til Hellas.
Det store jordskjelvet i 1953
Zákynthos vart råka av fire store jordskjelv i august 1953, som førte til store øydeleggingar. Det tredje og største skjelvet målte 7,3 på Richterskalaen og skjedde 12. august kl. 11:24 lokal tid. Episenteret låg like under sørenden av naboøya Kefaloniá og førte til store øydeleggingar her òg. Berre fire bygningar stod att på Zákynthos: kyrkja Ájos Dionysios, nasjonalbanken, skulen og kyrkja Ájos Nikólaos.
Administrativ inndeling
Før den administrative reforma i hadde Zákynthos seks kommunar, men frå 2011 er heile øya ein kommune, den einaste i periferieininga Zákynthos. Dei tidlegare kommunane er er no kommunaleiningar.
Byar og tettstader
Dei største byane og tettstadene i kommunen er:
Andre busetnader på øya er:
Småøyar i kommunen:
Loppa kyrkje
Kyrkja har 300 sitjeplassar nede i sjølve kyrkjerommet og 30 plassar på galleriet. I eit tilbygg finst ein kyrkjelydsal med endå rundt 100 sitjeplassar. Tilbygget er forbunde med kyrkjerommet med eit sett dobbeltdører ein kan slå opp slik at om lag 400 personar (og 30 på galleriet) kan ta del i kyrkjelege handlingar samstundes.
Kyrkja har for det meste modernistisk prega inventar, men har også noko innreiing frå eldre kyrkjer på staden. Preikestolen frå første halvdelen av 1600-talet er pynta med evangelistar. Altertavla er frå 1607 og viser krossfestinga av Jesus med snodde søyler og utskorne venger. Nordveggen av skipet har eit epitafium frå 1678 som viser sokneprest Torben Gamst og familien hans. Sørsida har eit mindre epitafium frå 1747.
Historie
Kyrkja blei bygd som ein del av gjenreisinga av Finnmark etter andre verdskrigen; Loppa blei brend hausten 1944 då den tyske okkupasjonsmakten trekte seg ut av fylket. Den nye kyrkja blei innvigd av biskop Alf Wiig den 5. september 1954.
Den førre kyrkja på staden var ei krosskyrkje i tre frå ca. 1742-1745. Delar av inventaret blei redda og finst no dels i den nye kyrkja og dels i Tromsø Museum.
Paraguay
Republikken Paraguay (spansk República del Paraguay, guarani: Tetã Paraguái) er ein innlandstat midt i Sør-Amerika som grensar til Bolivia i nordvest, til Brasil i aust og nordaust og til Argentina i sør og sørvest. Paraguay ligg på begge sider av elva med same namn, som renn gjennom den sentrale delen av landet frå nord til sør. Den sentrale plasseringa til landet gjer at det tidvis blir kalla Corazón de América, «Hjartet av Amerika».
Det paraguyanske flagget hadde tidlegare to ulike sider. Det kvite feltet hadde på den eine sida av flagget riksvåpenet og på den andre sida seglet til finansforvaltinga. I dag har flagget riksvåpenet på begge sider. Riksvåpenet viser ein femtagga, gyllen stjerne, kalla «maistjerna» etter fridomsdagen 14. mai.
I 2010 hadde Paraguay den største økonomiske veksten i Latin-Amerika og tredje største i verda, berre forbigått av Qatar og Singapore.
Geografi
Paraguay ligg omtrent midt i Sør-Amerika. Landet grensar til Argentina i sør og sørvest, Bolivia i nord og nordvest og Brasil i aust. Den austlege delen av landet er fjellområde med elver og innsjøar. Hovudstaden Asunción ligg i denne regionen og er det økonomiske senteret i landet.
Klima
Paraguay ligg omkring den sørlege vendekrinsen og har eit forholdsvis fuktig, halvtropisk klima. Den varmaste tida av året er frå desember til februar med ein middeltemperatur på 28-30 28–30 °C, medan det i juni–august er kjøligast med middeltemperaturar frå kring 15 °C i sør til vel 20 °C i nord. Årsnedbøren er jamt over 1000–2000 mm med minst nedbør i juli–august.
Asunción har temperaturar som varierer frå 22-35 °C i januar til 12-22 i juni. Årsnedbøren i byen er 1315 mm, med desember som den våtaste (157 mm) og august som den tørraste (38 mm).
Historie
Dei første europearane kom til området tidleg på 1500-talet, kolonien Asunción blei grunnlagd i 1537. Området var geografisk dårleg avgrensa, men betydeleg større enn dagens Paraguay og omfatta tilgrensande delar av Bolivia, Brasil, Uruguay og Argentina. Sidan det ikkje var særleg interessant på grunn av den avsides plasseringa og lite med naturressursar, hadde det lengre periodar med høvesvis fredeleg utvikling. Asuncíon blei senter for den spanske koloniadministrasjonen i området,og blei underlagt visekongedømet Peru. Frå 1588 starta jesuittane misjonssenter i dei sørlege områda. Dei var forholdsvis velståande, og heldt fram i dei neste 150 åra. Jesuittane blei vist bort frå landet i 1767, og den indiansk-jesuittiske kulturen som hadde vakse fram vart utrydda gjennom ekstensiv slavejakt på lokalfolkesetnaden, som inntil då hadde vore verna mot slavejegerane av jesuittane. [treng referanse]
Paraguay var det første søramerikanske landet som erklærte sjølvstende frå Spania, den 15. mai 1811. Staten blei styrt av skiftande meir eller mindre diktatoriske presidentar. Landet opplevde ei god økonomisk utvikling og var rundt 1860 eit av dei rikaste og best fungerande i Sør-Amerika. [treng referanse] Sjølvtryggleiken i landet førte til ein blodig krig mot Argentina og Brasil i 1864. [treng referanse] Paraguay og Uruguay hadde ein allianse i felles front mot storebrørne Argentina og Brasil. Då Brasil sørgde for å styrta regjeringa i Uruguay for å innsetja ei brasilvennleg regjering, svara Paraguay med å senda troppar mot Uruguay i eit forsøk på å gjeninnsetja den gamle regjeringa. Saman med den brasilinnsette regjeringa i Uruguay danna Argentina og Brasil trippelalliansen. Den såkalte trippelalliansekrigen, som varte til 1870, blei svært øydeleggjande for Paraguay. Landet mista to tredelar av den vaksne mannlege folkesetnaden gjennom krigshandlingane, ein stor del av den attverande folkesetnaden mista òg livet, og 2/3 av landområda til landet blei overtekne og innlemma i nabolanda Argentina og Brasil. [treng referanse]
Som resultat sokk folkesetnaden i landet ned i fattigdom, landa som tidlegare hadde hatt ein av Sør-Amerikas mest lovande økonomiske utvikling. [treng referanse]
Paraguay heldt fram å vera eit uroleg land heilt fram til hundreårsskiftet. Paraguay inngjekk ei avtale med Bolivia om tilgjenge til det ufruktbare Gran Chaco-området som beiteområde. Oljefunn i området rundt 1928 destabiliserte situasjonen og førte til Chacokrigen (1932–1935), der Paraguay erobra heile Gran Chaco frå Bolivia. Med dette nærast fordobla Paraguay landområdet sitt.
I perioden mellom 1904 og 1954 hadde landet 31 presidentar, dei fleste av dei blei avsette med makt. I 1954 blei det utført eit militærkupp og Alfredo Stroessner etablerte eit diktatur som skulle vara i 35 år. Under Stroessner var folkesetnaden politisk undertrykt, internasjonalt isolert og utan særleg økonomisk utvikling. Først eit nytt militærkupp i 1989 leia av general Andrés Rodríguez enda Stroessner-diktaturet. Rodríguez lét fleire leiande regjeringsmedlemmar og militære arrestera, innførte pressefridom og sette i gang ein prosess som førte til at Paraguay heldt sitt første frie og demokratiske val i 1993.